Marek Bakoš

Marek Bakoš (* 15. apríl 1983, Nová Baňa) je bývalý profesionálny slovenský futbalista.

 Klubová kariéra 
Marek Bakoš začínal s futbalom v rodnom meste Nová Baňa. V 15-tich rokoch odišiel do Nitry, kde debutoval v prvej lige. Po 5 sezónach v Nitre prestúpil v júni 2004 do Púchova. V prvej sezóne vsietil 9, v nasledujúcej 8 gólov. V januári 2006 ho získal ruský klub FK Šinnik Jaroslavl, ale v prvej sezóne tu odohral len 2 zápasy, potom klub zostúpil. V ďalšej sezóne strelil 3 góly v 20 zápasoch.

V júli 2007 sa vrátil na Slovensko a podpísal zmluvu s futbalovým klubom Ružomberka. Po dvoch sezónach ho priviedol do Plzne tréner Pavel Vrba, ktorý na Slovensku predtým pôsobil.

 FC Viktoria Plzeň 
Bakoš prišiel do Viktorie Plzeň v roku 2009, no do základnej zostavy sa dostal až po určitom čase. Najviac sa klubu darilo v roku 2011, keď s ním vyhral Gambrinus ligu, Superpohár (Česko) a kvalifikoval sa do Ligy majstrov. Niekoľkokrát sa vďaka svojim streleckým schopnostiam objavil v ideálnych zostavách.

 Reprezentácia 
 Mládežnícka reprezentácia 
Bakoš pôsobil v niektorých mládežníckych reprezentáciách Slovenska. V roku 2002 sa zúčastnil Majstrovstiev Európy hráčov do 19 rokov v Nórsku, kde reprezentácia skončila na 3. mieste. Vďaka tomu postúpilo Slovensko o rok neskôr na Majstrovstvá sveta hráčov do 20 rokov 2003 v Spojených arabských emirátoch, ktorých sa Bakoš taktiež zúčastnil (Slovensko prehralo v osemfinále 1:2 po predĺžení s Brazíliou).

 A-mužstvo 
Marek Bakoš debutoval v slovenskej futbalovej reprezentácii 29. februára 2012 v priateľskom zápase proti Turecku (Slovensko vyhralo v Turecku 2:1), kde odohral prvý polčas. Nastúpil aj v ďalších zápasoch reprezentácie - proti Poľsku 26. mája 2012, kde sa na ihrisko v úvode 2. polčasu a Poľsko vyhralo priateľské stretnutie doma 1:0 a 30. mája 2012 opäť v priateľskom zápase proti domácemu Holandsku, kedy hral do 78. minúty a potom bol vystriedaný Filipom Hološkom. Holandsko vyhralo 2:0. Štvrtý štart si pripísal počas posledného prípravného zápasu 15. augusta 2012 pred štartom kvalifikačných bojov o Majstrovstvá sveta vo futbale 2014. Slovenské A-mužstvo nastúpilo v Odense proti domácemu Dánsku a vyhralo 3:1, Bakoš nastúpil v základnej zostave a hral do 61. minúty, kedy ho nahradil Martin Jakubko. Po piatykrát nastúpil v základnej zostave v prvom kvalifikačnom zápase na MS 2014 proti domácej Litve a hral do 79. minúty, kedy ho nahradil Martin Jakubko. Zápas skončil nerozhodne 1:1; Bakoš strelil v prvom polčase regulárny gól, ktorý však španielsky rozhodca Gomez neuznal pre údajný ofsajd. 14. novembra 2012 odohral priateľský zápas s Českom v Olomouci, v druhom polčase nahradil na ihrisku Miroslava Stocha. Spoločne s Michalom Ďurišom a Mariánom Čišovským nastúpil proti niekoľkým klubovým spoluhráčom v českom drese. Slovenská reprezentácia podľahla domácemu mužstvu 0:3.

22. marca 2013 nastúpil v domácom kvalifikačnom zápase proti Litve, ktorý sa skončil remízou 1:1. Gólovo sa nepresadil ani vo svojom jubilejnom desiatom zápase 26. marca 2013 (išlo o priateľské stretnutie proti Švédsku, ktoré sa skončilo bezgólovou remízou ani v nasledujúcom zápase 7. júna 2013 proti Lichtenštajnsku (kvalifikačné stretnutie na MS 2014, remíza 1:1).

 Ligové štatistiky 
 Prvý ligový gól: ZŤS DubnicaMatador Púchov 1:2, 17. 4. 2004
 Prvý gól v ruskej lige: FK MoskvaŠinnik Jaroslavľ 4:1, 5. 7. 2006
 Prvý gól v českej lige: Viktoria PlzeňSlovan Liberec 2:3, 16. 8. 2009 
 Prvý ligový hetrik: Slovan LiberecFK Jablonec 3:2, 20. 2. 2016
 Stý ligový gól: Viktoria Plzeň1. FC Slovácko 2:0, 16. 4. 2017
 Najviac gólov v jednej sezóne: 16, Viktoria Plzeň, 2011/2012

 Góly v európskych pohároch 
  SúťažSezónaFázaSúper  Výsledok  GólyGóly za Viktoriu Plzeň (20)<center>Liga majstrov<center>2011/20122. predkolo Pjunik Jerevan<center>4:0<center>2<center>5:1<center>23. predkolo Rosenborg BK<center>3:2<center>1play-off FC Kodaň<center>2:1<center>1skupina BATE Borisov<center>1:1<center>1<center>1:0<center>1<center>2013/2014skupina CSKA Moskva<center>2:3<center>1<center>Európska liga<center>2012/133. predkolo Ruch Chorzów<center>5:0<center>1play-off KSC Lokeren<center>1:2<center>1<center>1:0<center>1skupina Hapoel Tel Aviv<center>4:0<center>1<center>2016/17skupina AS Rím<center>1:1<center>1<center>2017/2018play-off AEK Larnaka<center>3:1<center>2skupina Hapoel Beer Ševa<center>3:1<center>1 FC Lugano<center>2:3<center>1osemfinále Sporting Lisabon<center>2:1<center>2Góly za Slovan Liberec (2)<center>Európska liga<center>2015/20163. predkolo Kijrat Šmona<center>3:0<center>1skupina Olympique Marseille<center>2:4<center>1Góly za Spartak Trnava (2)<center>Liga majstrov<center>2022/20233. predkolo Crvena zvezda<center>1:2 pp<center>1<center>Európska liga<center>2022/20234. predkolo Olimpija Ľubľana<center>2:0<center>1

 Úspechy 
Reprezentačné
 3. miesto na ME hráčov do 19 rokov 2002
 osemfinalista MS hráčov do 20 rokov 2003

Klubové
 4× majster Česka 2011, 2013, 2015, 2018 s Vikoriou Plzeň
 2× víťaz Českého pohára: 2010 s Plzňou, 2015 so Slovanom Liberec
 víťaz Českého Superpohára 2011 s Plzňou

Individuálne
 člen Klubu ligových kanonierov (106 gólov)
 2. najlepší strelec českej ligy 2011/12 (16 gólov)

 Referencie 

 Externé odkazy 
 Profil hráča – reprezentačné štarty v A-mužstve, eu-football.info

 Zdroj 

Kategória:Osobnosti z Novej Bane
Kategória:Slovenskí futbalisti
Kategória:Hráči FC Viktoria Plzeň
Kategória:Hráči FC Nitra
Kategória:Hráči MFK Ružomberok
Kategória:Hráči FC Slovan Liberec
Kategória:Hráči FC Spartak Trnava
Kategória:Hráči FK Púchov